ΚΑΝΟΝΙΣΜΟΣ (ΕΚ) αριθ. 113/97 ΤΗΣ ΕΠΙΤΡΟΠΗΣ της 22ας Ιανουαρίου 1997 περί μεταβατικών μέτρων σχετικών με τις λεπτομέρειες εφαρμογής του κανονισμού (ΕΚ) αριθ. 2200/96 όσον αφορά το καθεστώς παρέμβασης για τις τομάτες και τις μελιτζάνες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση της αγοράς στον τομέα των οπωροκηπευτικών (1), και ιδίως το άρθρο 57,

Εκτιμώντας:

ότι το άρθρο 57 του κανονισμού (ΕΚ) αριθ. 2200/96 προβλέπει μέτρα για τη διευκόλυνση της διαδοχής του παλαιού καθεστώτος από εκείνο το οποίο θεσπίζεται με τον εν λόγω παρόντα κανονισμό 7 ότι, σύμφωνα με το άρθρο 23 του εν λόγω κανονισμού, οι οργανώσεις παραγωγών τυγχάνουν κοινοτικής αποζημίωσης απόσυρσης εφόσον δεν θέσουν σε πώληση τα προϊόντα τα οποία τους προσκομίζουν οι συνεταίροι τους κατά τις περιόδους τις οποίες κρίνουν κατάλληλες 7 ότι, κατ' εφαρμογή του άρθρου 24, προβαίνουν σε ενέργειες προκειμένου να επωφεληθούν των διατάξεων του άρθρου 23 οι υπεύθυνοι εκμεταλλεύσεων, οι οποίοι δεν ανήκουν σε κανέναν από τους συλλογικούς φορείς που προβλέπονται από τον εν λόγω κανονισμό, στη διάρκεια των περιόδων τις οποίες κρίνουν κατάλληλες 7 ότι είναι αναγκαίο να καθοριστεί, για μια μεταβατική περίοδο, η περίοδος εμπορίας για τις τομάτες και τις μελιτζάνες καθώς και οι λεπτομέρειες καταβολής της προαναφερθείσας αποζημίωσης, έως ότου θεσπιστούν οι οριστικές λεπτομέρειες εφαρμογής του κανονισμού (ΕΚ) αριθ. 2200/96 όσον αφορά το καθεστώς παρέμβασης 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Δυνάμει του άρθρου 23 παράγραφοι 3 και 4 του κανονισμού (ΕΚ) αριθ. 2200/96 με τον όρο «ποσότητα η οποία ετέθη στο εμπόριο» νοείται: η παραγωγή των μελών μιας οργάνωσης παραγωγών η οποία πράγματι επωλήθη ή μεταποιήθηκε σύμφωνα με τους όρους του άρθρου 11 παράγραφος 1 στοιχείο γ) σημείο 3 πρώτη και τέταρτη περίπτωση του εν λόγω κανονισμού καθώς και η παραγωγή των μελών άλλων οργανώσεων παραγωγών εφόσον τη θέτει σε εμπορία ή τη μεταποιεί σύμφωνα πάντα με τους ίδιους προαναφερθέντες όρους, σύμφωνα με το άρθρο 11 παράγραφος 1 στοιχείο γ) σημείο 3 πρώτη και τρίτη περίπτωση του εν λόγω κανονισμού.

Άρθρο 2

Η περίοδος εμπορίας για τις τομάτες και τις μελιτζάνες διαρκεί από την 1η Ιανουαρίου έως τις 31 Δεκεμβρίου.

Άρθρο 3

1. Για μια μεταβατική περίοδο, η καταβολή της κοινοτικής αποζημίωσης απόσυρσης που αναφέρεται στο άρθρο 26 του κανονισμού (ΕΚ) αριθ. 2200/96, για τις τομάτες και τις μελιτζάνες υπόκειται στην υποβολή αίτησης από τις οργανώσεις παραγωγών, που αναφέρονται στα άρθρα 11 και 13 του εν λόγω κανονισμού ή τους συνδέσμους των, στην αρμόδια αρχή του κράτους μέλους.

2. Η αίτηση που αναφέρεται στην παράγραφο 1 αφορά τουλάχιστον περίοδο ενός μηνός 7 πρέπει να συνοδεύεται από δικαιολογητικά στοιχεία τα οποία βεβαιώνουν την ποσότητα κάθε προϊόντος το οποίο ετέθη σε εμπορία και την ποσότητα κάθε προϊόντος το οποίο δεν ετέθη σε πώληση από την οργάνωση παραγωγών:

- τη δηλωθείσα και τεθείσα παραγωγή από την εν λόγω οργάνωση παραγωγών,

- την παραγωγή των μελών άλλων οργανώσεων παραγωγών η οποία ετέθη σε πώληση μέσω της οργανώσεως παραγωγών, σύμφωνα με το άρθρο 11 παράγραφος 1 στοιχείο γ) σημείο 3 δεύτερη και τρίτη περίπτωση του κανονισμού (ΕΚ) αριθ. 2200/96,

- της δηλωθείσας παραγωγής από κάθε έναν από τους υπευθύνους εκμεταλλεύσεων παραγωγούς οι οποίοι δεν είναι μέλη καμίας οργανώσεως παραγωγών, σύμφωνα με τους όρους του άρθρου 24 του κανονισμού (ΕΚ) αριθ. 2200/96.

3. Κατά την εξέταση κάθε αίτησης, τα κράτη μέλη ελέγχουν, για το σύνολο των ποσοτήτων οι οποίες δεν ετέθησαν σε εμπορία από την αρχή της εν λόγω περιόδου εμπορίας, εάν ετηρήθησαν τα όρια που προβλέπονται στο άρθρο 23 παράγραφοι 3 και 4 και στο άρθρο 24 του κανονισμού (ΕΚ) αριθ. 2200/96. Σε περίπτωση υπέρβασης, η κοινοτική αποζημίωση απόσυρσης καταβάλλεται μόνο εντός των εν λόγω ορίων λαμβανομένων υπόψη των ήδη καταβληθεισών αποζημιώσεων. Οι πλεονάζουσες ποσότητες λαμβάνονται υπόψη κατά την εξέταση της επόμενης αίτησης.

4. Τα κράτη μέλη βεβαιώνονται, για κάθε παρτίδα προϊόντων, τα οποία δεν ετέθησαν σε πώληση και για τα οποία χορηγείται η κοινοτική αποζημίωση απόσυρσης όσον αφορά τη συμβατότητα του χαρακτήρα των με τις θεσπιθείσες από το άρθρο 2 παράγραφος 2 του κανονισμού (ΕΚ) αριθ. 2200/96 προδιαγραφές.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιανουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 297 της 21. 11. 1996, σ. 1.